Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1997. évi XLVII. törvény 15. § (6) bekezdése írja elő. E törvény kormányzati előkészítése és parlamenti vitája során
Paragraph Index: 1009

(1) és (2) bekezdés alapján az érintettet, illetve törvényes képviselőjét tájékoztatni kell az adatfelvétel önkéntes jellegéről, céljáról, kezelésének módjáról. Az adatkezelés során maradéktalanul be kell tartani az Avtv. egyéb rendelkezéseit, így az adattovábbításra és az adatbiztonságra vonatkozó szabályokat is. Abban az esetben, ha a Putnokon indított programok nem a cigány kisebbség hátrányainak csökkentését szolgálják, hanem általános felzárkóztató programokról van szó, az űrlap használata törvényellenes, hiszen az Avtv. 5. § (1) bekezdése szerint személyes adat csak meghatározott célból kezelhető, az 5. § (2) bekezdése szerint csak az adatkezelés céljának megvalósításához elengedhetetlen, arra alkalmas adatok kezelhetők. Az etnikai önazonosságra vonatkozó adatok kezelése általános felzárkóztató program indítása esetén sértené a célhozkötöttség és a szükségesség elvét. Budapest, 1997. december 8. Üdvözlettel: Dr. Majtényi László (867/K/1997) * * * [Állásfoglalás a Magyar Vöröskereszt karitatív gyűjtőakciójához szükséges név- és lakcímadatok kiszolgáltatásának lehetőségéről] Dr. Tóth Zoltán úrnak a Központi Nyilvántartó és Választási Hivatal vezetője Tisztelt Dr. Tóth Zoltán úr! December 8-án kézhez vett levelére — melyben a Magyar Vöröskereszt karácsonyi karitatív gyűjtőakciója céljára kért név- és lakcímadatok kiszolgáltatásának jogszerűségéről kéri állásfoglalásomat — az alábbiakban válaszolok:

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes